වසර තිහකට ආසන්න කාලයක් පුරන්ව තිබියදී මීට වසර දෙකකට පමණ ඉහත දී උත්සවාකාරයෙන් යළි අස්වද්දනු ලැබූ ගම්පහ යක්කල පාර අසළ පිහිටි ඉහළගම වෙල්යාය යළිත් පුරන්ව යෑමේ ලකුණු පහළ වී තිබේ.2009 යල් කන්නය සඳහා අක්කර 60ක් පමණ වන මෙම කුඹුරු යාය යළි අස්වැද්දුවේ බස්නාහිර පළාත් සභා මන්ත්‍රී එච්. එම්. ජී. බී. කොටකදෙණිය මහතාගේ සංකල්පයකට අනුවය.ඒ මහතා මූලිකව මේ සඳහා රුපියල් ලක්‍ෂ 7ක් තම ප්‍රතිපාදන මුදලින් වෙන් කළ අතර ඒ වනවිට අවහිර වී වල්වැදී තිබූ ඇළ මාර්ගත්, කැලයෙන් යටවී තිබූ වෙල්යායත් පිළිසකර කර යල් කන්නය සඳහා වගා කෙරිණි.මෙම කුඹුරු යාය පිහිටි ස්ථානය අනුව ගොඩකර විකිණීම ඉතා ලාභදායී කටයුත්තක් නිසා ඇතැම් පිරිස් අස්වැද්දීමට පවා විරුද්ධ විය.